آوروپا بیرلیگی‌نین خاریجی ایشلر و امنیت سیاستی عالی نماینده‌سی فدریکا موگرینی، افغانیستان پرزیدنتی اشرف غنی ایله بیر آرایا گلدی.
ایکیطرف‌لی باشکند کابیل‌دکی پرزیدنت ساراییندا باش توتان گؤروشمه‌دن سونرا مطبوعات نماینده‌لری‌نین سوال‌لارینی جوابلاندیریب.
موگرینی، آوروپا بیرلیگی-نین، افغانیستاندا تام باریشین تاسیس ائدیلمه‌سی و ایداره ائتمه‌نین گوجلندیریلمه‌سی اوچون آتیلا‌جاق آددیم‌لاری دستکلدیگینی سؤیله‌دی.
افغانیستانین حاضیردا حساس بیر دؤوردن کئچدیگینی ایفاده ائدن موگرینی، اؤلکه‌یه باریشین گلمه‌سی اوچون جیدی ایشلر آپاریلدیغینی بیلدیریب.
موگرینی،
افغان‌لار اؤز گله‌جک‌لرینی بلیرلمک اوچون باریشین تاسیس ائدیلمه‌سینه دستک وئرمه‌لی‌دیر. دئدی.
افغانیستانین ایللردیر ساواشلا بوغوشدوغونو خاطیرلا‌دان موگرینی، طالبان ایله افغان حکومتی آراسیندا آتشکه‌سین تامین اولونماسی اوچون تام بیر هئیتین فورمالاشدیریلماسی‌نین اهمیتینه توخونوب.
افغانیستان پرزیدنتی غنی ده، اؤلکه‌سینه بو آن باریشین گلمه‌سی اوچون بؤیوک ایمکان‌لار یارادیلدیغینی قئید ائدیب.
ساواش و تهدید دؤورونون آرتیق باشا چاتدیغینی وورغولایان غنی، هر شئیین دانیشیق‌لار یولو ایله حلّ ائدجگینی وورغولاییب.
غنی، افغانیستاندا 40 ایلدیر داوام ائدن ساواشین دایاندیریلماسی اوچون هامی بیرلیکده ایش آپاردیق‌لارینی سؤیله‌دی.
